### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Venstre ønsker at sætte sundhed og trivsel øverst på dagsordenen. Med vedtagelse af Folkeskolereformen blev det besluttet, at alle børn hver dag skal bevæge sig i 45 min., da det øger sundheden, øger læringen og styrker trivslen. Desværre ser vi stadig et stort og uforløst potentiale på mange aarhusianske folkeskoler. Vi er sikre på at både bestyrelser, ledere og lærerne gerne vil dette.

**Eventuelle input til hvem, hvad, hvordan og hvor mange ressourcer**

Venstre foreslår derfor at der arbejdes – i respekt af den enkelte skoles selvstændighed – med best-practice. Skolerne kan lære af hinanden og vi skal inddrage de lokale foreninger og deres paraplyorganisationer i dette vigtige arbejde. Det handler om stærke partnerskaber og det handler om at have en lokal bevægelsespolitik for alle folkeskoler. For Venstre handler det om at sikre og skabe sunde vaner og sundhed og bevægelse for alle.

Kontaktperson fra partiet: Bertram Lauritsen og Benedicte Simonsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.